Държавен вестник, бр. 47, 2011 г., стр. 37

БРОЙ  47	
Д Ъ Р Ж А В Е Н  В Е С Т Н И К 	
СТР.  37  
За обучение по професията „Сержант (Стар­
шина за Военноморските сили) – логистик“ с 
придобиване на четвърта степен на професионална 
квалификация се изисква кандидатите за обучение 
(войници и матроси) да имат прослужени три 
години военна служба съгласно чл. 238, ал. 2 от 
Закона за отбраната и въоръжените сили на Репу­
блика България (обн., ДВ., бр. 35 от 2009 г.; изм., 
бр. 74, 82, 93 и 99 от 2009 г. и бр. 16 от 2010 г.) във 
връзка с чл. 116, ал. 1 от Правилника за прилагане 
на Закона за отбраната и въоръжените сили на 
Република България (ДВ, бр. 25 от 2010 г.).
Кандидатите за обучение трябва да прите­
жават правоспособност за управление на МПС, 
категория „С“ и „СЕ“, съгласно изискванията на 
Наредба № 37 от 2002 г. на МТС за условията и 
реда за обучение на кандидатите за придобиване 
на правоспособност за управление на моторно 
превозно средство и условията и реда за издаване 
на разрешение за тяхното обучение (обн., ДВ, 
бр. 82 от 2002 г.; изм., бр. 42 и 96 от 2004 г., бр. 44 
от 2006 г. и бр. 3 от 2008 г.).
2. Описание на професията
2.1. Трудови дейности, отговорности, личност­
ни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и други)
Лицата, придобили четвърта степен на профе­
сионална квалификация по професията „Сержант 
(Старшина за Военноморските сили) – логистик“, 
могат да работят в поделенията на Българската 
армия и други военизирани структури (формирова­
ния), свързани с националната сигурност, както и в 
съставите на многонационални екипи в страната и 
извън нея с дейности в областта на логистиката. Да 
умеят да водят правилно отчетната и счетоводната 
документация. В своята работа те се ръководят 
от закони, правилници, наставления, заповеди, 
разпореждания и указания на по-горестоящите в 
йерархията командири. Задълбочено познаване 
на албума за счетоводен документооборот и на­
ставления за отчет на отбранителните продукти.
При упражняването на професията „Сержант 
(Старшина за Военноморските сили) – логистик“ 
се изисква:
 – правилно организиране и ръководене дей­
ността на поверения му склад (складов район);
 – организиране на обучението на войскова 
единица (група, отделение, екипаж, разчет);
 – организиране, планиране и участие в при­
емането, съхранението, раздаването на различни 
видове имущества;
 – отчитане прихода и разхода на материалните 
средства, имущества и отбранителните продукти;
 – спазване правилата за здравословни и без­
опасни условия на труд и за опазване на околната 
среда при изпълнение на служебните задължения 
в мирновременна обстановка;
 – правилна експлоатация, своевременно об­
служване и грижливо съхранение на имуществото, 
въоръжението и техниката;
 – познаване номенклатурата, количеството и 
качеството на отбранителните продукти, за които 
отговаря;
 – познаване на прави­лата по приемането, съх­
ранението, раздаването, сдаването и бракуването 
на отбранителните продукти;
 – провеждане на мероприятия за предпазва­
не на отбранител­ните продукти от повреждане и 
унищожаване;
 – докладване по установения ред за всички 
случаи на предста­вяне в хранилището (склада) 
на незаконно и неправилно оформени документи 
за предаване (приемане);
 – спазване на мерките за безопасност при 
съхраняване, поддър­жане и работа с отбранител­
ните продукти.
При упражняване на професията се изисква той 
да притежава: умения за пренагласа (работа при 
променящи се задачи и условия), издръжливост 
при изпълнение на еднообразни рутинни дейности; 
умения за бързо, адекватно и отговорно вземане на 
решения, концентрация на вниманието и наблюда­
телност; съобразителност, гъвкавост и способности 
за планиране и организиране на дейности; издръж­
ливост на напрегната работа и стрес; умения за 
устно и писмено изразяване; готовност и умение 
както за самостоятелна работа, така и за работа 
в екип; дисциплинираност (готовност за точно и 
прецизно спазване на инструкции, указания и из­
исквания); умение за работа с хора; организиране 
на колективна трудова дейност; упражняване на 
контрол и оценяване на дейността на други хора; 
умения за справяне с критични ситуации; спазване 
на обноските, част от военно-професионалната 
етика и поддържане на външен вид, отговарящ на 
изискванията за всички военнослужещи.
Нормалната дневна продължителност на слу­
жебното време е 8 часа, като при дежурство и 
провеждане на денонощни полеви занятия про­
дължителността може да достигне до 24 часа. При 
даване на дежурства, участие във военни учения, 
мобилизации, задгранични мисии и др. се налага 
сержантът (старшината) да работи и в почивните 
и в празничните дни. 
При изпълнение на функционалните си задълже­
ния работи на закрито в помещения, канцеларии и 
складове. При участие в учебния процес съгласно 
програмата за теоретично обучение работи пре­
димно в учебни кабинети, а при провеждане на 
практическата подготовка – предимно в специали­
зирани учебни кабинети, складове и по-рядко на 
открито (полигони, учебни плацове и стрелбища). 
При участие в полеви занятия по огнева и так­
тическа подготовка, при участие в операции по 
поддържане на мира, както и при работа в бойни 
условия, рискът за здравето и сигурността е много 
висок. При рутинното изпълнение на определените 
му задължения в канцеларии, кабинети, складове 
и др. риск за живота и здравето няма. 
В работата си сержантът (старшината за Воен­
номорските сили) – логистик, използва: 
 – работна документация – закони, правилници, 
наредби, инструкции, заповеди, наставления, учебни 
планове и програми за бойна подготовка, планове 
за занятия, документи, отчитащи движението на 
използваните материални средства;
 – палети, стелажи и товароподемна техника;
 – компютърна, изчислителна и комуникацион­
на техника, автоматизирани системи за управление;